Държавен вестник, бр. 85, 2024 г., стр. 3

БРОЙ  85	
Д Ъ Р Ж А В Е Н  В Е С Т Н И К 	
СТР.  3  
1. В ал. 1 думата „момента“ се заменя с 
„първата година“, а след думите „заявление 
за подпомагане“ се добавя „по схемата за 
млади земеделски стопани или интервенцията 
за допълнително подпомагане на доходите за 
млади земеделски стопани“.
2. В ал. 3 думата „интервенцията“ се заменя 
със „схемата за млади земеделски стопани или 
интервенцията за допълнително подпомагане 
на доходите за млади земеделски стопани“.
§ 9. В чл. 68 се правят следните допъл­
нения:
1. В ал. 1 се създава т. 4:
„4. условията и реда за предоставяне на 
подпомагане по интервенцията по чл. 76, 
параграф 3, буква „а“ от Регламент (ЕС) 
2021/2115, както и реда за налагане на адми­
нистративни санкции.“
2. В ал. 2 след думата „утвърждава“ се 
добавя „със заповед“ и се създава изречение 
второ: „Със заповедта се определя и краен срок 
за публикуване на разясненията и начална и 
крайна дата за подаване на заявленията за 
подпомагане.“
3. В ал. 3 след думите „Проектите на“ се 
добавя „заповеди по ал. 2 с“.
4. Създават се ал. 7 – 10:
„(7) Административният договор или адми­
нистративният акт за предоставяне или отказ 
за предоставяне на безвъзмездна финансова 
помощ се сключва или издава в 6-месечен срок 
след приключване на приема на заявления за 
подпомагане.
(8) Административният договор или адми­
нистративният акт, включително одобреното с 
тях заявление за подпомагане, може да бъдат 
изменяни и/или допълвани по инициатива 
на ръководителя на управляващия орган, на 
Държавен фонд „Земеделие“ или по искане 
на бенефициента, когато това се основава на 
свързани с процедурата промени в правото на 
Европейския съюз, в български нормативни 
актове, в политиката на европейско и/или 
национално ниво, произтичаща от стратеги­
чески документ, или в Стратегическия план.
(9) Одобреното с административния дого­
вор или с административния акт заявление за 
подпомагане може да бъде изменяно и/или 
допълвано по мотивирано искане на бенефи­
циента и извън случаите по ал. 8. 
(10) Измененията и допълненията по ал. 8 
и 9 не могат да водят до:
1. промяна на основната цел на дейността 
и/или на предназначението на инвестицията 
съгласно одобреното заявление за подпома­
гане;
2. несъответствие с целите, дейностите и 
изискванията, посочени в документите по 
ал. 2;
3. увеличение на стойността на договоре­
ната финансова помощ;
4. несъответствие с критериите за подбор, 
по които заявлението за подпомагане на 
бенефициента е било оценено и изменение­
то или допълнението ще доведе до брой на 
точките, по-малък от минималния брой на 
точките за заявленията за подпомагане, за 
които е наличен бюджет, но не по-малък от 
минималния брой, определен в документите 
по ал. 2 по съответния прием.“
§ 10. В чл. 73 се правят следните изменения 
и допълнения:
1. В ал. 1 след думата „интервенциите“ се 
добавя „и по техническата помощ“.
2. В ал. 5 в изречение второ думите „изтег­
лянето на съобщението“ се заменят с „изтег­
лянето му“ и се създава изречение трето: 
„Когато актът не бъде изтеглен в срок до един 
месец от публикуването му в СЕУ, актът се 
счита за връчен.“
3. Алинея 7 се изменя така:
„(7) Актът по ал. 1 подлежи на доброволно 
изпълнение в 14-дневен срок от връчването 
му. След изтичане на срока за доброволно 
изпълнение недължимо платената финансова 
помощ, заедно с дължимите лихви за просро­
чие, се събира и чрез прихващане от всички 
следващи плащания към бенефициента от 
Държавен фонд „Земеделие“, независимо от 
източника на финансиране, или чрез упраж­
няване на права по дадени от бенефициента 
обезпечения.“
4. В ал. 9 след думите „обнародват в“ се 
добавя „официалния раздел на“.
5. Създават се ал. 10 и 11:
„(10) При издаването на акта по ал. 1 се 
прилагат сроковете за давност съгласно Рег­
ламент (ЕО, Евратом) № 2988/95 на Съвета 
от 18 декември 1995 г. относно защитата 
на финансовите интереси на Европейските 
общности. 
(11) Държавен фонд „Земеделие“ не пред­
приема действия по възстановяване при:
1. изтичане на сроковете за давност по 
ал. 10;
2. смърт на физическото лице, когато няма 
наследници или други лица, които отговарят 
за публичното задължение;
3. заличаване на юридическото лице след 
прекратяване с производство по ликвидация 
или несъстоятелност;
4. подлежащи на възстановяване суми, 
които без лихвите не надвишават определения 
в чл. 27, ал. 4 размер.“
§ 11. В чл. 74 се правят следните изменения 
и допълнения: 
1. Досегашният текст става ал. 1 и в него 
накрая се добавя „и подлежи на оспорване 
пред компетентния съд по реда на Администра­
тивнопроцесуалния кодекс, като оспорването 
не спира неговото изпълнение“.
2. Създава се ал. 2: